
	  Comisia pentru agricultură, silvicultură, industrie alimentară şi servicii  specifice
	
	                          Bucureşti,24.09.2008   
                         Nr.24/335


 RAPORT  

asupra Propunerii legislative privind unităţile zootehnice construite înainte de 1 ianuarie 2007

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu Propunerea legislativă privind unităţile zootehnice construite înainte de 1 ianuarie 2007, transmis cu adresa nr.P.l. x 496 din 8 septembrie 2008 şi înregistrată cu nr.24/298/09.09.2008.
 La întocmirea raportului, Comisia a avut în vedere avizul favorabil al Consiliului Legislativ şi punctul de vedere de pozitiv al Guvernului.
Propunerea legislativă are ca obiect de reglementare păstrarea amplasamentelor pentru fermele zootehnice construite înainte de 1 ianuarie 2007, avându-se în vedere interzicerea eliberării autorizaţiilor de construcţii şi interzicerea construirii clădirilor destinate locuinţelor în zona de protecţie a fermelor zootehnice.
Propunerea legislativă privind unităţile zootehnice construite înainte de 1 ianuarie 2007 face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  István Töke  - secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 21 de deputaţi, din totalul de 21 de deputaţi membri ai comisiei.

Raportul Comisiei  a fost adoptat cu majoritate de voturi, înregistrându-se 19 voturi pentru, 1 vot împotrivă şi 1 abţinere, în şedinţa din 23 septembrie 2008.

Propunerea legislativă a fost respinsă de Senat în şedinţa din 30 iunie 2008.
Propunerea legislativă potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a propunerii legislative. 

I. Amendamente admise

În urma dezbaterii, Comisia propune adoptarea propunerii legislative cu următoarele amendamente:
	Nr. crt.
	Text propunere legislativă
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	Titlul legii

LEGE

privind unităţile zootehnice construite înainte de 1 ianuarie 2007
	Titlul legii va avea următorul cuprins:

LEGE 

privind protejarea exploataţiilor zootehnice

Deputat PSD: Ioan Stan
	Pentru corectitudinea redactării.

	2. 
	Art.1. – Prezenta lege stabileşte păstrarea amplasamentelor fermelor zootehnice care au fost construite, cu respectarea prevederilor legale, înainte de 1 ianuarie 2007.
	Articolul 1 va avea următorul cuprins:
Art.1. – Prezenta lege stabileşte păstrarea amplasamentelor exploataţiilor zootehnice care au fost înfiinţate şi funcţionează cu respectarea prevederilor legale în vigoare.
Deputat PNL: Nicolae Popa 
	Pentru corectitudinea redactării.

	3. 
	Art.2. – Beneficiază de prevederile cuprinse la art.1 următoarele ferme:
a) ferme de cabaline;

b) ferme şi  îngrăşătorii de taurine, până la 500 capete;

c) ferme şi îngrăşătorii de taurine, peste 500 capete;

d) ferme de păsări, până la 5000 capete;

e) ferme de ovine;

f) ferme de porci, până la 2000 capete;

g) ferme de porci între 2000-10000 de capete;

h) abatoare, târguri de vite şi baze de recepţie a animalelor. 


	Articolul 2 va avea următorul cuprins:
Art.2. – Beneficiază de prevederile prezentei legi următoarele categorii de unităţii zootehnice:

a) fermele de cabaline;

b) fermele de ovine şi caprine;

c) fermele de taurine la îngrăşat;

d) fermele de vaci cu lapte;

e) fermele de păsări;

f) complexele avicole industriale;

g) fermele de porci; 
h) complexele de porci industriale;
i) centrele pentru colectarea şi păstrarea produselor de origine animală;

j) abatoarele şi bazele de recepţie a animalelor;

k) fermele zootehnice mixte sau pentru alte specii de animale;

l) construcţiile şi amenajările anexe ale exploataţiilor zootehnice.
Deputat PSD: Ioan Munteanu 
	Pentru completare şi rigoarea exprimării. 

	4. 
	Art.3. – În raza unităţilor zootehnice, construite cu respectarea prevederilor legale, se interzice eliberarea autorizaţiilor de construcţii şi construirea clădirilor destinate locuinţelor, în cazul în care nu se respectă distanţele minime de protecţie sanitară, prevăzute la art. 13 din Ordinul Ministrului Sănătăţii nr.536/1997 pentru aprobarea Normelor de igienă şi a recomandărilor privind mediul de viaţă al populaţiei, cu modificările şi completările ulterioare. 


	Articolul 3 va avea următorul cuprins:
Art.3. – (1) În zona de protecţie sanitară a exploataţiilor zootehnice existente şi care funcţionează conform prevederilor legale se interzice eliberarea autorizaţiilor de construcţie şi construirea clădirilor destinate locuinţelor şi altor obiective socio-economice. 
(2) Zonele de protecţie sanitară şi distanţele minime de protecţie sunt definite şi stabilite la art.13 din Ordinul Ministrului Sănătăţii nr.536/1997 pentru aprobarea Normelor de igienă şi a recomandărilor privind mediul de viaţă al populaţiei, cu modificările şi completările ulterioare.
Deputat UDMR: Atilla Kelemen 
	Pentru rigoare normativă.

	5. 
	
	Articolul 4 va avea următorul cuprins:
Art.4. – În perimetrele limitrofe construcţiilor reprezentând exploataţii zootehnice sau anexe gospodăreşti ale acestora delimitate prin planuri urbanistice cu respectarea distanţelor de protecţie în care s-a instituit un regim de restricţii privind amplasarea de locuinţe sau obiective socio-economice, solicitantul va obţine avizul conform al direcţiei pentru agricultură şi dezvoltare rurală judeţene, respectiv a municipiului Bucureşti. 

Deputat PNL: Nicolae Popa
	Pentru rigoare normativă.

	6. 
	
	Articolul 5 va avea următorul cuprins:
Art.5. – Deţinătorii de exploataţii zootehnice care au fost înfiinţate şi funcţionează cu respectarea prevederilor legale şi în perimetrul cărora s-au construit locuinţe sau alte obiective socio-economice cu nerespectarea restricţiilor impuse de Ordinul Ministrului Sănătăţii nr.536/1997 pentru aprobarea Normelor de igienă şi a recomandărilor privind mediul de viaţă al populaţiei, cu modificările şi completările ulterioare, pot iniţia proceduri judiciare în vederea demolării acelor construcţii neautorizate sau a celor autorizate fără respectarea prevederilor legale în vigoare, cu scopul exclusiv de a preveni şi limita disconfortul şi riscurile sanitare.
Deputat UDMR: Atilla Kelemen 
	Pentru rigoare normativă.

	7. 
	
	Articolul 6 va avea următorul cuprins:
Art.6. – Deţinătorii de exploataţii zootehnice comerciale sau familiale amplasate în intravilanul localităţilor sau în afara acestuia, care au fost înfiinţate şi funcţionează legal, cât şi a celor organizate şi dimensionate în conformitate cu Ordonanţa de urgenţă a Guvernului nr. 108/2001 privind exploataţiile agricole, aprobată prin Legea nr.166/2002, cu modificările şi completările ulterioare, pot accesa fonduri structurale în vederea modernizării şi restructurării fermelor zootehnice prin Programul Naţional de Dezvoltare Rurală.  

Deputat PSD: Vasile Mocanu 
	Pentru completare. 

	8. 
	Art.4. – La intrarea în vigoare a prezentei legi , se abrogă orice altă dispoziţie contrară prezentei legi.
	Articolul 4 devine art.7 – Nemodificat
	


II. Amendamente respinse 

	Nr. crt.
	Text propunere legislativă 
	Amendamentul propus şi autorul acestuia
	Motivare
	Camera decizională

	0
	1
	2
	3
	4

	1. 
	Titlul legii

LEGE

privind unităţile zootehnice construite înainte de 1 ianuarie 2007
	Titlul legii va avea următorul cuprins:

LEGE 

privind protejarea exploataţiilor agricole
Deputat PD-L: Valeriu Tabără
	1.    
2.   Fermele horticole şi de cercetare nu afectează modul de viaţă al populaţiei şi nu fac obiectul de reglementare a prezentei legi. 
	Camera Deputaţilor 

	2. 
	Art.1. – Prezenta lege stabileşte păstrarea amplasamentelor fermelor zootehnice care au fost construite, cu respectarea prevederilor legale, înainte de 1 ianuarie 2007.
	Articolul 1 va avea următorul cuprins:

„Art.1. – Prezenta lege stabileşte păstrarea amplasamentelor exploataţiilor agricole care au fost înfiinţate şi funcţionează cu respectarea prevederilor legale în vigoare.”

Deputat PD-L: Valeriu Tabără
	1. 

2. Fermele horticole şi de cercetare nu afectează modul de viaţă al populaţiei şi nu fac obiectul de reglementare a prezentei legi.
	Camera Deputaţilor 

	3. 
	Art.2. – Beneficiază de prevederile cuprinse la art.1 următoarele ferme:
a) ferme de cabaline;

b) ferme şi  îngrăşătorii de taurine, până la 500 capete;

c) ferme şi îngrăşătorii de taurine, peste 500 capete;

d) ferme de păsări, până la 5000 capete;

e) ferme de ovine;

f) ferme de porci, până la 2000 capete;

g) ferme de porci între 2000-10000 de capete;

h) abatoare, târguri de vite şi baze de recepţie a animalelor. 


	Articolul 2 va avea următorul cuprins:

„Art.2. – Beneficiază de prevederile cuprinse la art.1 următoarele categorii de unităţii agricole:

a) ferme de cabaline;

b) ferme de ovine şi caprine;

c) ferme de taurine la îngrăşat;

d) ferme de vaci cu lapte;

e) ferme de păsări;

f) complexe avicole industriale;

g) ferme de porci; 

h) complexe de porci industriale;

i) centre pentru colectarea şi păstrarea produselor de origine animală;

j) abatoare şi baze de recepţie a animalelor;

k) ferme zootehnice mixte sau pentru alte specii de animale;

l) construcţii şi amenajări anexe ale exploataţiilor zootehnice:

m) ferme de pomi, de vie şi de cercetare”

Deputat PD-L: Valeriu Tabără
	1. 

2. Fermele horticole şi de cercetare nu afectează modul de viaţă al populaţiei şi nu fac obiectul de reglementare a prezentei legi.
	Camera Deputaţilor 

	4. 
	Art.3. – În raza unităţilor zootehnice, construite cu respectarea prevederilor legale, se interzice eliberarea autorizaţiilor de construcţii şi construirea clădirilor destinate locuinţelor, în cazul în care nu se respectă distanţele minime de protecţie sanitară, prevăzute la art. 13 din Ordinul Ministrului Sănătăţii nr.536/1997 pentru aprobarea Normelor de igienă şi a recomandărilor privind mediul de viaţă al populaţiei, cu modificările şi completările ulterioare. 


	Articolul 3 va avea următorul cuprins:

„Art.3. – În zona de protecţie sanitară a exploataţiilor agricole existente şi care funcţionează conform prevederilor legale, se interzice eliberarea autorizaţiilor de construcţie şi construirea clădirilor destinate locuinţelor şi altor obiective socio-economice. Zonele de protecţie sanitară şi distanţele minime de protecţie sunt definite şi stabilite la art.13 din Ordinul Ministrului Sănătăţii nr.536/1997 pentru aprobarea Normelor de igienă şi a recomandărilor privind mediul de viaţă al populaţiei, cu modificările şi completările ulterioare.”

Deputat PD-L: Valeriu Tabără 
	1.  

2. Fermele horticole şi de cercetare nu afectează modul de viaţă al populaţiei şi nu fac obiectul de reglementare a prezentei legi.
	Camera Deputaţilor 

	5. 
	
	Articolul 4 va avea următorul cuprins:

„Art.4. – În perimetrele limitrofe construcţiilor reprezentând exploataţii agricole sau anexe gospodăreşti ale acestora delimitate prin planuri urbanistice cu respectarea distanţelor de protecţie în care s-a instituit un regim de restricţii privind amplasarea de locuinţe sau obiective socio-economice, solicitantul va obţine avizul conform al direcţiei pentru agricultură şi dezvoltare rurală judeţene, respectiv a municipiului Bucureşti.”  

Deputat PD-L: Valeriu Tabără 
	1. 

2. Fermele horticole şi de cercetare nu afectează modul de viaţă al populaţiei şi nu fac obiectul de reglementare a prezentei legi.
	Camera Deputaţilor 

	6. 
	
	Articolul 5 va avea următorul cuprins:

„Art.5. – Deţinătorii de exploataţii agricole care au fost înfiinţate şi funcţionează cu respectarea prevederilor legale şi în perimetrul cărora s-au construit locuinţe sau alte obiective socio-economice cu nerespectarea restricţiilor impuse de Ordinul Ministrului Sănătăţii nr.536/1997 pentru aprobarea Normelor de igienă şi a recomandărilor privind mediul de viaţă al populaţiei, cu modificările şi completările ulterioare, pot iniţia proceduri judiciare în vederea demolării acelor construcţii neautorizate sau a celor autorizate fără respectarea prevederilor legale în vigoare, cu scopul exclusiv de a preveni şi limita disconfortul şi riscurile sanitare.”

Deputat PD-L: Valeriu Tabără 
	1. 

2. Fermele horticole şi de cercetare nu afectează modul de viaţă al populaţiei şi nu fac obiectul de reglementare a prezentei legi.
	Camera Deputaţilor 

	7. 
	
	Articolul 6 va avea următorul cuprins:

„Art.6. – Deţinătorii de exploataţii agricole comerciale sau familiale amplasate în intravilanul localităţilor sau în afara acestuia, care au fost înfiinţate şi funcţionează legal, cât şi a celor organizate şi dimensionate în conformitate cu Ordonanţa de urgenţă a Guvernului nr. 108/2001 privind exploataţiile agricole, cu modificările şi completările ulterioare, pot accesa fonduri structurale în vederea modernizării şi restructurării fermelor agricole prin Programul Naţional de Dezvoltare Rurală.”  

Deputat PD-L: Valeriu Tabără 
	1. 

2. Fermele horticole şi de cercetare nu afectează modul de viaţă al populaţiei şi nu fac obiectul de reglementare a prezentei legi.
	Camera Deputaţilor 


Comisia a propus aprobarea proiectului cu 19 voturi pentru, 1 voturi împotrivă şi 1 abţineri.

PREŞEDINTE,









SECRETAR,

 

Dr. Atilla KELEMEN 






           
Vasile MOCANU  


 


 
Consilier Anton Păştinaru
Expert Gabriela Ciurea

